Narkoman af en lille skærm? | Gadgets, trends og livsstil
Narkoman af en lille skærm?
written by Leif Bomberg 2. december 2017
At brugen af smartphones i flere timer om dagen eller at holde sig online på internet døgnet rundt kan skabe en afhængighed er ikke noget nyt. Heller ikke at afhængigheden kan føre til sociale forstyrrelser, når den ramte person ikke længere kan opretholde en normal fysisk kontakt med sine omgivelser, familie og venner.
Nyt er det, at ”smartphone addiction” kan være direkte usundt og skade et menneskes hjerne. Afhængigheden kan nemlig skabe en ubalance i hjernen, der til en vis grad kan sammenlignes med narkomaners.
Det er i hvert fald en af konklusionerne i en ny medicinsk analyse fra Sydkorea, der blev offentliggjort i går i USA. Præsentationen foregik ved røntgen-lægernes årsmøde i Radiological Society of North America.
Som led i undersøgelsen har forskerne skannet hjerner hos 20 teenagere, der har fået diagnosen internet eller smartphone afhængighed – og hos et tilsvarende antal unge, som var erklæret ”sunde”. Testpersonerne var i gennemsnit 15,9 år gamle og lige så mange drenge som kvinder.
Iføge Professor Dr. Hyung Suk Seo fra Korea University led de ”afhængige” unge af en markant højere grad af depressioner, ængstelse, søvnløshed og impulsivitet.
Forklaringen kom bl.a. fra skanninger i et magnetisk resonans-spektroskop, der viser en forhøjet mængde af gamma aminosmør syre (GABA) sammenlignet glutamat og glutamin i de smartphone-syges centrale hjerne og hjernebark.
Nu skal jeg ikke gøre mig klog på medicinske detaljer – det vil jeg lade fagkundskaben om – men det lyder bestemt ikke godt, at et overforbrug af smartphones og internet kan gøre skade på vores indbyggede ”tænketank”….
Narkoman af en lille skærm? was last modified: december 12th, 2017 by Leif Bomberg
internet narkomanikorea univiersityrsnaskader hjernensmartphone afhængighedvidenskabelig analyse
Hvor gemmer du dine Bitcoins?
Guld er godt som julepynt